สวัสดีค่ะ ขอสอบถามหน่อยค่ะ คือเมื่อวันที่31เดือนธันวาคมปีที่แล้ว ไปมีเพศสัมพันธ์แล้วไม่ได้ป้องกันค่ะ มีก่อนจะเป็นประจำเดือนประมาณ8-9วันค่ะ โดยรู้สึกตัวว่าจะเป็นประจำเดือนเพราะมีตกขาวมาแล้วคัดหน้าอกค่ะ แต่พอมีเพศสัมพันธ์แล้วไม่ได้กินยาคุมทันที พึ่งมากินวันที่7ค่ะ กินไปได้5วัน พอมาวันที่11มีตกขาวสีน้ำตาลค่ะ อยากทราบว่าเกิดจากสาเหตุอะไรค้ะ? ตอนนี้กินยาคุม
สวัสดีค่ะ การกินยาคุมดังกล่าวมานี้น่าจะหมายถึงยาคุมแบบแผงรายเดือน ซึ่งจะไม่มีฤทธิ์ในการป้องกันเพศสัมพันธ์ที่เกิดไปก่อนหน้านั้นการมีเลือดออกผิดปกติระหว่างกินยาคุมอาจมีสาเหตุจากฤทธิ์ของยาคุมกำเนิดสามารถเกิดได้ค่ะ แต่มักเป็นเลือดออกแบบแค่กระปริดกระปรอยติดกางเกงใน และเกิดแค่ในช่วง 1-3 แผงแรกหากเลือดออกจากช่องคลอดมากจนต้องใช้ผ้าอนามัยและเป็นติดต่อกันหลายวันอาจมีสาเหตุอื่นๆเช่น การติดเชื้อในช่องคลอด ปากมดลูก หรือมดลูก มีการอักเสบของอวัยวะในอุ้งเชิงกราน มีโรคติดต่อทางเพศสัมพันธ์เช่นหนองใน ภาวะแทรกซ้อนจากการตั้งครรภ์ มีเนื้องอกมดลูก เป็นต้นควรไปตรวจเพิ่มเติมกับสูตินรีแพทย์ค่ะ หากยังมีตกขาวสีน้ำตาลออกมาก ไม่หยุด ไม่จางไป มีปวดหน่วงท้องน้อย ร่วมด้วยขณะนี้งดการมีเพศสัมพันธ์ไปก่อน ไม่ซื้อยาปรับฮอร์โมนใดๆมารับประทานเอง